CELEX: 32010D0206
Language: da
Date: 2010-04-06 00:00:00
Title: 2010/206/: Kommissionens afgørelse af 6. april 2010 om medlemsstaternes forlængelse af midlertidige godkendelser af det nye aktivstof FEN 560 (meddelt under nummer K(2010) 1974) (EØS-relevant tekst)

8.4.2010   
            
            
               DA
            
            
               Den Europæiske Unions Tidende
            
            
               L 88/21
            
         KOMMISSIONENS AFGØRELSE
   af 6. april 2010
   om medlemsstaternes forlængelse af midlertidige godkendelser af det nye aktivstof FEN 560
   (meddelt under nummer K(2010) 1974)
   (EØS-relevant tekst)
   (2010/206/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 1, fjerde afsnit, og
   ud fra følgende betragtninger:
   
               (1)
            
            
               Frankrig modtog i juni 2003 en ansøgning i henhold til artikel 6, stk. 2, i direktiv 91/414/EØF fra Société occitane de fabrications et de technologies om optagelse af aktivstoffet FEN 560 i bilag I til direktiv 91/414/EØF. Ved Kommissionens beslutning 2004/131/EF (2) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (2)
            
            
               Bekræftelsen af, at dossieret er fuldstændigt, er en forudsætning for, at der kan foretages en grundig undersøgelse af det pågældende aktivstof, og at medlemsstaterne foreløbigt kan godkende plantebeskyttelsesmidler, der indeholder aktivstoffet, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstoffet og plantebeskyttelsesmidlet ud fra direktivets krav, opfyldes.
            
         
               (3)
            
            
               For dette aktivstof er virkningerne på menneskers sundhed og miljøet blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgeren har foreslået. Den 18. februar 2005 forelagde den rapporterende medlemsstat et udkast til en vurderingsrapport for Kommissionen.
            
         
               (4)
            
            
               Efter at den rapporterende medlemsstat forelagde udkastet til vurderingsrapport for Kommissionen, er det fundet nødvendigt at anmode ansøgeren om yderligere oplysninger og at lade den rapporterende medlemsstat undersøge disse oplysninger og forelægge sin vurdering. Gennemgangen af dossieret fortsætter derfor, og det vil ikke være muligt at afslutte evalueringen af dossieret inden for den periode, der er fastsat i direktiv 91/414/EØF, sammenholdt med Kommissionens beslutning 2008/353/EF (3).
            
         
               (5)
            
            
               Da den hidtidige evaluering ikke umiddelbart giver anledning til bekymring, bør medlemsstaterne kunne forlænge de midlertidige godkendelser af plantebeskyttelsesmidler, der indeholder det pågældende aktivstof, med en periode på 24 måneder i overensstemmelse med artikel 8 i direktiv 91/414/EØF, så undersøgelsen af dossieret kan fortsætte. Det forventes, at evalueringen kan afsluttes, og der kan træffes beslutning om eventuel optagelse af FEN 560 i bilag I til direktiv 91/414/EØF inden for 24 måneder.
            
         
               (6)
            
            
               Samtidig bør beslutning 2008/353/EF ophæves, da den er forældet.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Medlemsstaterne kan forlænge midlertidige godkendelser af plantebeskyttelsesmidler, der indeholder FEN 560, med en periode, der udløber senest den 6. april 2012.
   Artikel 2
   Beslutning 2008/353/EF ophæves.
   Artikel 3
   Denne afgørelse udløber den 6. april 2012.
   Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 6. april 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 230 af 19.8.1991, s. 1.
   
      (2)  EUT L 37 af 10.2.2004, s. 34.
   
      (3)  EUT L 117 af 1.5.2008, s. 45.